
Zúzott beton adalékanyag tartalmú újrahasznosított betonok szilárdsági tulajdonságainak változása magas hőmérséklet hatására

Kulcsszavak: beton; újrahasznosított beton; zúzott beton; magas hőmérséklet
Az építőipar egyik legnagyobb mennyiségében használt alapanyaga a beton. Napjainkban statisztikai adatok által kimutatható, hogy az előállított frissbeton mennyisége többszöröse a kitermelt adalékanyag mennyiségének. Ezt az állapotot hosszútávon nem lehetséges fenntartani, alternatív megoldások szükségesek.
Ilyen megoldás az újrahasznosított adalékanyagú beton készítése. Tanulmányomban eltérő szilárdságú, megszilárdult betonok zúzásával előállított zúzott adalékanyagú újrahasznosított betonok keverését végeztem el. A kutatásomban alkalmazott vizsgálatok kiterjedtek az alkalmazott zúzott betonra, mint adalékanyag, illetve a friss- és megszilárdult állapotú keverékre. Ezeken a vizsgálatokon felül hőterhelést is végrehajtottam a próbatesteken, több hőlépcsőben, magas hőmérsékleten.
Kutatásom célja az ily módon készített betonok szilárdsági paraméterei megváltozásának vizsgálata, magas hőmérséklet hatására. A kapott eredményeket össze kívánom hasonlítani a természetes adalékanyagú betonokkal.



